DANONIE1
దనోన్‌ నుంచి ‘ఆప్టామిల్‌
హైదరాబాద్‌, జనవరి 29: అంతర్జాతీయ ఆహార ఉత్పత్తులు, పౌష్టికా హార ఉత్పత్తులకంపెనీ దనోన్‌ తాజాగా భారత్‌మార్కెట్‌కు ఆప్టామిల్‌ ను ప్రవేశపెట్టింది. 2020 నాటికి తమ వ్యాపారాన్ని భారత్‌లో రెట్టింపుచేస్తామని కంపెనీ ప్రకటించింది. అంతర్జాతీయంగా పసికందులకు ఎంతో ముఖ్యమైన ఆప్టామిల్‌ను భారత్‌ మార్కెట్‌లో విడుదలచేస్తున్నామని మెదడు, కళ్లకు ఎంతో ప్రయోజనకారిగా ఉన్న ఈ ఆప్టామిల్‌ చిన్నపిల్లలకు ఎంతో ఉపకరిస్తుందని దనోన్‌ ఇండియా ఎండి రోడ్రిగో లిమా వెల్లడించారు. అప్పటికే పంజాబ్‌లోని లాల్రూ ప్రాంతంలో అంతర్జాతీయ ప్రమా ణాలతో ఉత్పత్తికేంద్రం ఉందని, ఈ ప్లాంట్‌ ఆధునీకరణకు 150 కోట్లు పెట్టుబడులు పెట్టామని అన్నా రు. 2012లో వొకార్డుసంస్థ నుంచి ఈ ప్లాంట్‌ను కొనుగోలు చేసామన్నారు. అంతర్జాతీయ ఆరోగ్య ప్రమాణాలను చూస్తే మొదటి వెయ్యిరోజులకు చిన్నపిల్లలకు ఖచ్చితమైన పౌష్టికాహారం అందాల్సి ఉంటుందన్నారు. దనోన్‌ ఇందుకోసం పంజాబ్‌లోని రైతులసాయంతో సుస్థిరమైన డెయిరీ నిర్వహణను కూడా కొనసాగిస్తోంది. మంచి నాణ్యతకలిగిన పాలను సరఫరాచేసేవిధంగా దనోన్‌ ఇండియా చర్యలు తీసుకుంటున్నదని రోడ్రిగో వివరించారు. దేశవ్యాప్తంగా తమ ఉత్పత్తులకు మంచి మార్కెట్‌ వాటా ఉందని, రానున్న రెండు, మూడేళ్లలో మరింత మార్కెట్‌ విస్తరిస్తామని రోడ్రిగో చెప్పారు.